
 PËR MIRATIMIN NË PARIM TË MARRËVESHJES NDËRMJET MINISTRISË SË       TREGTISË E TË BASHKËPUNIMIT EKONOMIK ME JASHTË DHE PROJEKTIT NDËRKOMBËTAR BAMIRËS ISLAMIK (ICPI)

Me propozimin e Ministrisë së Tregtisë dhe të Bashkëpunimit me Jashtë, Këshilli i Ministrave

VENDOSI:

Miratimin në parim të Marrëveshjes ndërmjet Ministrisë së Tregtisë dhe të Bashkëpunimit me Jashtë dhe Projektit Ndërkombëtar Bamirës Islamik (ICPI) me vërejtjen që pika 7 të formulohet si vijon:
"Materialet dhe pajisjet që do të sillen si ndihmë falas nga ICPI, si pajisjet mjekësore, ushqimet, materialet e ndërtimit, librat etj., të cillat kanë lidhje me veprimtari jofitimprurëse, janë të përjashtuara nga taksat doganore. Kjo do të zbatohet edhe për përfaqësuesit e nëpunësit në lidhje me pagat e pajisjet e tyre të importuara, që do të përdoren për nevoja personale. Gjithashtu qeveria do të pajisë me vizat e nevojshme ekipin e ICPI që dëshiron të hyjë në Shqipëri".
     Ky vendim hyn në fuqi menjëherë.

KRYETARI I KËSHILLIT TË MINISTRAVE
Aleksandër Meksi 




